നാടിന്െറ കണ്ണീരായി അഹല്യ കൃഷ്ണയുടെ അന്ത്യയാത്ര പേരാമ്ബ്ര: നാടിനെ ഒന്നാകെ കണ്ണീര്മഴയത്ത് നിര്ത്തിയാണ് അഹല്യ കൃഷ്ണ അന്ത്യയാത്രയായത്. കെ.പി.സി.സി സെക്രട്ടറി സത്യന് കടിയങ്ങാടിെന്റ മകളും പേരാമ്ബ്ര സെന്റ് ഫ്രാന്സിസ് സ്കൂള് വിദ്യാര്ഥിനിയുമായ അഹല്യ ഞായറാഴ്ച രാവിലെ കൂത്താളി രണ്ടേ ആറില് സ്കൂട്ടറില് ലോറിയിടിച്ചാണ് മരിച്ചത്. ജനപ്രതിനിധികളും രാഷ്ട്രീയ നേതാക്കളും നാട്ടുകാരും സഹപാഠികളും അധ്യാപകരും ഉള്പ്പെടെ നൂറുകണക്കിന് പേര് അന്ത്യാഞ്ജലി അര്പ്പിച്ചു. കോഴിക്കോട് മെഡിക്കല് കോളജ് ആശുപത്രിയില്നിന്ന് പോസ്റ്റ്മോര്ട്ടം പൂര്ത്തിയാക്കി നാട്ടിലേക്കു കൊണ്ടുവന്ന മൃതദേഹം സെന്റ് ഫ്രാന്സിസ് സ്കൂളിലാണ് ആദ്യമെത്തിച്ചത്. സഹപാഠികളുടെയും അധ്യാപകരുടെയും അന്തിമോപചാരത്തിനുശേഷം 12 മണിയോടെ കടിയങ്ങാട്ടെ ആര്പ്പാംകുന്നത്ത് വസതിയില് എത്തിച്ചു. മൃതദേഹം ഒരു നോക്കുകാണാനായി നിരവധി പേരാണ് ഇവിടെ തടിച്ചുകൂടിയിരുന്നത്. വിവിധ സംഘടനകള്ക്കുവേണ്ടി മൃതദേഹത്തില് റീത്ത് സമര്പ്പിച്ചു. പൊതുദര്ശനം പൂര്ത്തിയാക്കിയശേഷം കല്ലോട്ടെ വീട്ടുവളപ്പില് എത്തിച്ച് സംസ്കരിച്ചു. എം.കെ. രാഘവന് എം.പി, മുസ്ലിം ലീഗ് ഉന്നതാധികാര സമിതി അംഗം പാണക്കാട് സാദിഖലി ശിഹാബ് തങ്ങള്, ഡി.സി.സി പ്രസിഡന്റ് കെ. പ്രവീണ്കുമാര്, കെ.പി.സി.സി ജനറല് സെക്രട്ടറി പി.എം. നിയാസ്, സി.പി.എം ജില്ല സെക്രട്ടറി പി. മോഹനന്, കെ.എസ്.യു സംസ്ഥാന പ്രസിഡന്റ് കെ.എം. അഭിജിത്ത്, കര്ണാടക പി.സി.സി സെക്രട്ടറി ടി.എം. ഷാഹിദ് തേക്കില്, കോണ്ഗ്രസ് നേതാക്കളായ കെ.സി. അബു, എന്. സുബ്രഹ്മണ്യന്, കെ. ബാലനാരായണന്, വി.എം. ചന്ദ്രന്, ഐ. മൂസ, കെ. രാമചന്ദ്രന്, യു.വി. ദിനേശ് മണി, അച്യുതന് പുതിയേടത്ത്, മുനീര് എരവത്ത്, രാജന് മരുതേരി, കെ.കെ. വിനോദന്, രാജേഷ് കീഴരിയൂര്, ഇ.വി. രാമചന്ദ്രന്, ഇ. അശോകന്, കെ.പി. വേണുഗോപാല്, കെ.പി. രാജന്, ജെ.ഡി.എസ് ജില്ല പ്രസിഡന്റ് കെ. ലോഹ്യ, അഡീഷനല് ഡി.എം.ഒ ഡോ. പീയൂഷ് നമ്ബൂതിരിപ്പാട്, മുന് എം.എല്.എ കെ. കുഞ്ഞമ്മദ്, ജില്ല പഞ്ചായത്ത് അംഗങ്ങളായ പി. ഗവാസ്, എം. ധനീഷ് ലാല്, വി.പി. ദുല്ഖിഫില്, ബോസ് ജേക്കബ്, ഗ്രാമപഞ്ചായത്ത് പ്രസിഡന്റുമാരായ ഉണ്ണി വേങ്ങേരി, വി.കെ. പ്രമോദ്, കെ. സുനില്, മുസ്ലിം ലീഗ് ജില്ല സെക്രട്ടറി സി.പി.എ. അസീസ്, സി.പി.ഐ ജില്ല കമ്മിറ്റി അംഗം എ.കെ. ചന്ദ്രന് തുടങ്ങിയവര് അന്ത്യാഞ്ജലി അര്പ്പിച്ചു. കെ.പി.സി.സി പ്രസിഡന്റ് കെ. സുധാകരന് എം.പി, മുന് പ്രസിഡന്റ് മുല്ലപ്പള്ളി രാമചന്ദ്രന്, വര്ക്കിങ് പ്രസിഡന്റ് ടി. സിദ്ദീഖ്, മുന് എം.എല്.എ എ.കെ. പത്മനാഭന്, എസ്.വൈ.എസ് ജില്ല സെക്രട്ടറി സയ്യിദ് അലി തങ്ങള് തുടങ്ങിയവര് ഞായറാഴ്ച വസതിയിലെത്തി അനുശോചനം അറിയിച്ചിരുന്നു.